[[Max Born]] indførte fortolkningen af bølgefunktionen som en sandsynlighed. Helt præcist er det kvadratet på bølgefunktionen <math>\vert\Psi\vert^2</math>, der angiver sandsynligheden for at finde partiklen et bestemt sted i rummet. Her ser man endnu et træk, der tydeligt adskiller kvantemekanikken fra den [[klassiske fysik]]. Den klassiske fysik er [[deterministisk]], hvilket vil sige, at hvis man kender al information om et system, så vil man kunne forudsige dens fremtidige udvikling. Ideelt set er der altså ingen usikkerheder i den klassiske fysik. Modsat er kvantemekanikken i sin essens ''probabilistisk'', dvs. baseret på sandsynligheder.
Matematik